מאיה אלקולומברה

מאיה אלקולומברה (נולדה ב-25 בדצמבר 1989) היא אשת תקשורת ישראלית, מנחה, שדרנית רדיו ופעילת זכויות בעלי חיים.

== ביוגרפיה ==
אלקולומברה גדלה בעיר מודיעין-מכבים-רעות.

בשנת 2008, עם גיוסה לצה"ל, החלה לשרת כמפעילת תקשוב מבצעי.

בין השנים 2011–2014 למדה לימודי תקשורת עם התמחות ברדיו, באוניברסיטת אריאל בשומרון.

נשואה, ואם לבן.

== קריירה ==

=== רדיו ===
בשנת 2013, במהלך לימודיה, החלה לשדר ברדיו הקצה את התוכנית "אתם" בה שודרו שירים לבקשת המאזינים. התוכנית שודרה ברציפות עד שנת 2020.<ref></ref>

בשנת 2017 החלה את תפקידה הראשון בתאגיד השידור הציבורי "כאן" בתחנת רשת ג'. היא שידרה שם במשך כשנה ובשנת 2018 החלה לשדר בתחנת 88FM, שם היא משדרת את רצועת אחר הצהריים בין השעות 16:00–19:00.<ref></ref><ref></ref>

ב-3 במרץ 2020 שימשה כשופטת בתחרות "השיר הבא לאירוויזיון", שנבחר בה השיר הישראלי לאירוויזיון "Feker Libi". 

החל משנת 2022 מגישה אלקולומברה את המצעד הרשמי של ישראל בתחנת הרדיו כאן גימל "העשירייה". באותה שנה הגישה את "העשירייה של השנה" המצעד השנתי של התחנה.

כיום, בנוסף למצעד "העשירייה" משדרת אלקולומברה את רצועת הבוקר היומית בין השעות 07:00–10:00.<ref></ref>

=== טלוויזיה ===
ב־2018 ו־2019 הנחתה אלקולומברה את התוכנית "גימלייב" עם ראיונות אחד על אחד עם מוזיקאים ישראלים בערוץ כאן 11.<ref></ref>

בשנת 2018 הגישה את פינת הראיונות במצעד הישראלי השנתי של גימל ה'תשע"ח.<ref></ref>

ב-31 בדצמבר 2019 הגישה סדרת ראיונות עם מוזיקאים שונים במסגרת מצעד העשור של כאן גימל.<ref></ref>

במהלך שנת 2020 הגישה את התוכנית "חי בגימל" ששודרה בערוץ כאן 11. במהלכה ערכה ראיונות עם מוזיקאים ישראלים, בהם מירי מסיקה, יובל דיין, לירן דנינו, עידן עמדי ואמנים נוספים.

ב-29 באפריל 2020 הנחתה יחד עם ירון ברובינסקי את טקס פרסי האקדמיה הישראלית לטלוויזיה לשנת 2019.<ref></ref>

ב-18 בספטמבר 2020 הנחתה אלקולומברה, יחד עם טל ארגמן ושיר זיו, את המצעד הרשמי של ישראל משדר חגיגי של כאן ג' לשנת ה'תש"ף, שבו נבחרו 30 השירים הנבחרים וכן זמר השנה, זמרת השנה והרכב השנה.<ref></ref>

בשנת 2020 החלה אלקולומברה לצד המנצח בן יפת להנחות בערוץ כאן 11 את התוכנית "קול השכונה", שהתארחו בה זמרים שונים בשכונת התקווה בתל אביב וביצעו את שיריהם יחד עם הרכב האקפלה ווקה תקווה.<ref></ref>

ב-6 בספטמבר 2021 הנחתה אלקולומברה את המצעד הרשמי של כאן ג' לשנת ה'תשפ"א, שנבחרו בו 30 השירים של השנה וכן זמר השנה, זמרת השנה והרכב השנה.

ב-30 בינואר 2022, הנחתה את המשדר שבו נחשפו השירים הרשמיים של ישראל לאירוויזיון 2022, בכאן גימל וכאן דיגיטל.<ref></ref><ref></ref>

החל מ-2023 מגישה את פינת "כותרות השבוע בתרבות" כחלק מתוכנית "סוכן תרבות" בכאן 11.

במהלך שלב הגמר של תחרות אירוויזיון 2024, שהתקיימה בשוודיה והועברה בשידור ישיר בערוץ כאן 11, אלקולומברה הגישה את הניקוד מטעם חבר השופטים בתאגיד השידור הישראלי<ref name=":0"></ref><ref name=":1"></ref>. תוך כדי הגשת הניקוד ציינה אלקולומברה שהשיחה נעשית מירושלים,<ref name=":0" /> כפי שהיה נהוג במהלך תחרויות אירוויזיון שקדמו לתחרות ב-2018 (על מנת להזכיר לעולם את בירתה הנצחית של מדינת ישראל), וכן בירכה לשלום ודיברה עם צוות המנחות השוודיות בעברית ובאנגלית בלבד<ref name=":0" />, כפי שגם היה נהוג בתחרויות אירוויזיון שקדמו לתחרות ב-2018.<ref name=":0" /><ref name=":1" />

=== עיסוקים אחרים ===
נכון ל-2021, ומאז שנת 2016, היא ניהלה את המדיה החברתית של עמותת Vegan Friendly הישראלית.

== קישורים חיצוניים ==

== הערות שוליים ==

קטגוריה:בוגרות אוניברסיטת אריאל
קטגוריה:בוגרי אוניברסיטת אריאל
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:פעילות זכויות בעלי חיים ישראליות
קטגוריה:פעילי זכויות בעלי חיים ישראלים
קטגוריה:נשות תקשורת ישראליות
קטגוריה:ישראליות שנולדו ב-1989
קטגוריה:ישראלים שנולדו ב-1989